P r e d k l a d a c i a  s p r á v a

Cieľom predkladaného materiálu je stručne informovať o uplatňovaní zákona č. 365/2004 Z.z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačného zákona) v praxi počas 8 mesiacov od nadobudnutia účinnosti.  Materiál poskytuje prehľad o širokej palete aktivít, ktoré vykonávajú orgány štátnej správy a Slovenské národné stredisko pre ľudské práva s cieľom podporiť dodržiavanie zásady rovnakého zaobchádzania. Rovnako oboznamuje vládu SR s dôležitou činnosťou, ktorú v tejto oblasti vykonávajú mimovládne organizácie. Na záver hovorí o širokej podpore verejnej mienky antidiskriminačnému zákonu.

Keďže materiál je informatívny a predkladaný na rokovanie vlády na vedomie, v zmysle bodu 3.1.5 Metodického pokynu vedúceho Úradu vlády nebol predložený na medzirezortné pripomienkové konanie.